福州第三中學

成立時間 1942年 簡稱 福州三中網址 福州第三中學

福州第三中學（），簡稱福州三中，福州儂號𡅏「三中」，著中國福建省福州市，是蜀芘示範性倛高級中學，也是福建省一級達標高中。校訓是「勵志、篤學、力行」。學校西爿可以看見西湖，南勢直直行就會遘三坊七巷。

1942年8月，福州市立初級中學創建，以後𡅏福州三中就趁嚽變來。佔面積27940平方米，其中教學樓23580平方米。遘2014年，兩千左右學生敆這所讀書，先生共其他職工共總有160位。這蜀間學校有野価體育共文化倛活動，譬如講體育節、科藝節、社團巡禮等等。社團30幾芘，見芘社團都𣍐蜀樣，有自家倛特色。學校有刊物《三葉蟲》，每蜀月日出版。梁敬魁、王乃彥、林惠民三位中國科學院院士以前都敆三中讀書，2010年做校長倛邵東生也是三中倛學生。這學校共初中部福州第十九中學都屬於同蜀隻法人，敆長樂濱海新區也有蜀個濱海校區。

 佈局施設 
福州三中佔地面積27940平方米。教學樓倛建築面積共總有23580平方米。其中地上十三層樓面積17869平方米，這邊就乞學生學習，先生辦公。除𡅏學乇做事倛所在，固有校史展覽室、錄播室、科技活動室、一體化圖書室等等。地下停車庫面積5711平方米，六十幾部機動車、五百幾部非机动车停茲邊都無問題。教學倛所在有普通教室42間。除普通教室，福州三中有物理、化學、生物倛實驗室，固有微型計算機活動室、語言實驗室。

最早敆1986年3月，由華僑捐錢來起圖書館。嚽是中國大陸第一早倛中學聲像圖書館。當時全館倛面積有943.6平方米，館裏勢有書五萬冊。21世紀乍開始，起了獨立倛圖書館樓，面積2353平方米。

學堂文化
活動
敆活動懸頂，學校20世紀90年代有校園吉尼斯大獎賽。遘2002年，學校裏勢體育節算過去做了15屆。趁2005年起，學生會每蜀年都有做社團巡禮。遘2013年有33芘社團，比如講湖濱文社、天文社、模擬聯合國社、無戒動漫社、楚門話劇社等等。

象徵
福州三中倛校訓是「勵志、篤學、力行」。勵志就是講專心做事。篤學就是學乇著認真。力行就是做事著努力。《教育部重編國語辭典修訂本》

參考資料

分類:福州學校